CELEX: 32021D0054
Language: da
Date: 2021-01-22 00:00:00
Title: Rådets afgørelse (FUSP) 2021/54 af 22. januar 2021 om ændring af afgørelse 2010/231/FUSP om restriktive foranstaltninger over for Somalia

25.1.2021   
               
               
                  DA
               
               
                  Den Europæiske Unions Tidende
               
               
                  L 23/18
               
            
         RÅDETS AFGØRELSE (FUSP) 2021/54
         af 22. januar 2021
         om ændring af afgørelse 2010/231/FUSP om restriktive foranstaltninger over for Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 26. april 2010 vedtog Rådet afgørelse 2010/231/FUSP (1).
                  
               
                     (2)
                  
                  
                     Den 12. november 2020 vedtog FN's Sikkerhedsråd resolution (UNSCR) 2551 (2020). Resolutionen bekræfter på ny en generel og fuldstændig våbenembargo over for Somalia og ændrer underretningerne vedrørende levering af teknisk rådgivning, finansiel og anden bistand samt oplæring i forbindelse med militær virksomhed. Resolutionen bekræfter også på ny forbuddet mod import af trækul fra Somalia og bekræfter restriktionerne for salg, levering og overførsel af komponenter til improviserede eksplosive anordninger til Somalia.
                  
               
                     (3)
                  
                  
                     Afgørelse 2010/231/FUSP bør derfor ændres i overensstemmelse hermed.
                  
               
                     (4)
                  
                  
                     Der er behov for yderligere handling fra Unionens side for at gennemføre visse foranstaltninger i nærværende afgørelse —
                  
               VEDTAGET DENNE AFGØRELSE:
         
            Artikel 1
            I afgørelse 2010/231/FUSP foretages følgende ændringer:
            
                        1)
                     
                     
                        I artikel 1 foretages følgende ændringer:
                        
                                    a)
                                 
                                 
                                    Stk. 3, litra f), affattes således:
                                    
                                                »f)
                                             
                                             
                                                levering, salg eller overførsel af våben og af alle typer dertil knyttet materiel og levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til udvikling af Somalias nationale sikkerhedsstyrker eller andre somaliske institutioner i sikkerhedssektoren end dem, der hører under Somalias føderale regering, for at skabe sikkerhed for den somaliske befolkning. Levering af de produkter, der er omhandlet i bilag II og III, og ydelse af teknisk rådgivning, finansiel og anden bistand samt oplæring i forbindelse med militær virksomhed er underlagt de relevante krav om godkendelse eller underretning som følger:
                                                
                                                            i)
                                                         
                                                         
                                                            levering, salg eller overførsel af våben og af alle typer dertil knyttet materiel omhandlet i bilag II, der udelukkende er bestemt til udvikling af Somalias nationale sikkerhedsstyrker eller andre somaliske institutioner i sikkerhedssektoren end dem, der hører under Somalias føderale regering, for at skabe sikkerhed for den somaliske befolkning, kræver forudgående godkendelse af sanktionskomitéen i hvert enkelt tilfælde som fastsat i stk. 4a og 4b
                                                         
                                                      
                                                            ii)
                                                         
                                                         
                                                            levering, salg eller overførsel af våben og af alle typer dertil knyttet materiel omhandlet i bilag III, der udelukkende er bestemt til udvikling af Somalias nationale sikkerhedsstyrker for at skabe sikkerhed for den somaliske befolkning, kræver forudgående underretning til sanktionskomitéen som fastsat i stk. 4 og 4b
                                                         
                                                      
                                                            iii)
                                                         
                                                         
                                                            levering, salg eller overførsel af våben og af alle typer dertil knyttet materiel omhandlet i bilag III og levering af teknisk rådgivning, finansiel og anden bistand samt oplæring i forbindelse med militær virksomhed foretaget af medlemsstater eller internationale, regionale og subregionale organisationer, der udelukkende er bestemt til udvikling af andre somaliske institutioner i sikkerhedssektoren end dem, der hører under Somalias føderale regering, for at skabe sikkerhed for den somaliske befolkning, kræver forudgående underretning til sanktionskomitéen som fastsat i stk. 4b og kan finde sted, hvis sanktionskomitéen ikke har truffet en negativ afgørelse herom senest fem arbejdsdage efter at have modtaget sådan underretning«.
                                                         
                                                      
                                          
                              
                                    b)
                                 
                                 
                                    Stk. 4 affattes således:
                                    
                                                »4.
                                             
                                             
                                                Somalias føderale regering har det primære ansvar for at underrette sanktionskomitéen mindst fem arbejdsdage forud for enhver levering af våben og af alle typer dertil knyttet materiel omhandlet i bilag III til Somalias nationale sikkerhedsstyrker, jf. denne artikels stk. 3, litra f), nr. ii). Alternativt kan medlemsstater, der leverer våben og dertil knyttet materiel til Somalias nationale sikkerhedsstyrker, underrette sanktionskomitéen mindst fem arbejdsdage forinden, idet de samtidig underretter det passende nationale koordineringsorgan i Somalias føderale regering om underretningen og yder Somalias føderale regering teknisk støtte i forbindelse med underretningsprocedurer, hvor det er relevant, i overensstemmelse med punkt 13 og 14 i UNSCR 2498 (2019). Underretningerne skal indeholde nærmere oplysninger om fabrikanten og leverandøren af våbnene og af alle typer dertil knyttet materiel, en beskrivelse af våbnene og ammunitionen, herunder type, kaliber og mængde, foreslået leveringsdato og -sted og alle relevante oplysninger vedrørende den påtænkte modtagelsesenhed i Somalias nationale sikkerhedsstyrker eller det påtænkte oplagringssted.«
                                             
                                          
                              
                  
                        2)
                     
                     
                        Bilag IV erstattes af bilag I til denne afgørelse.
                     
                  
                        3)
                     
                     
                        Bilag V erstattes af bilag II til denne afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 22. januar 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (EUT L 105 af 27.4.2010, s. 17).
      
      
         
            BILAG I
            
               
                  
                     »BILAG IV
                     LISTE OVER PRODUKTER, DER ER OMHANDLET I ARTIKEL 1C, STK. 1
                     
                        1.   
                        
                           Tetryl (trinitrophenylmethylnitramin)
                        
                     
                     
                        2.   
                        
                           Nitroglycerin, der indgår i forbindelser eller blandinger med de »energimaterialer«, som er nævnt i ML8.a, eller pulveriserede metaller, der er nævnt i ML8.c på Den Europæiske Unions fælles liste over militært udstyr (1) (undtagen når den er emballeret/klargjort i individuelle medicindoser)
                        
                     
                     
                        3.   
                        
                           Udstyr, der både er specielt designet til militær anvendelse og specielt designet til aktivering, kraftoverførsel med operationel engangseffekt, affyring eller detonering af improviserede eksplosive anordninger (IED)
                        
                     
                     
                        4.   
                        
                           »Teknologi«, der er »nødvendig« for at »fremstille« eller »anvende« de produkter, som er opført i punkt 1 og 2. (Definitionerne af udtrykkene »teknologi«, »nødvendig«, »fremstille« og »anvende« er fra Den Europæiske Unions fælles liste over militært udstyr.)
                        
                     
                  
               «
            
               (1)  EUT C 98 af 15.3.2018, s. 1.
         
      
      
         
            BILAG II
            
               
                  
                     »BILAG V
                     LISTE OVER PRODUKTER, DER ER OMHANDLET I ARTIKEL 1C, STK. 2
                     
                        1.   
                        
                           Udstyr og anordninger, der ikke er nævnt i bilag IV, punkt 2, der specifikt er konstrueret til at igangsætte sprængstoffer ved hjælp af elektriske eller ikkeelektriske midler (f.eks. tændapparater, detonatorer, sprængkapsler eller detonationslunter)
                        
                     
                     
                        2.   
                        
                           »Teknologi«, der er »nødvendig« for at »fremstille« eller »anvende« de produkter, som er opført i punkt 1. (Definitionerne af udtrykkene »teknologi«, »nødvendig«, »fremstille« og »anvende« er fra Den Europæiske Unions fælles liste over militært udstyr)
                        
                     
                     
                        3.   
                        Eksplosive materialer som følger og blandinger, der indeholder et eller flere af disse:
                        
                                    a)
                                 
                                 
                                    ammoniumnitrat-brændselsolie (ANFO)
                                 
                              
                                    b)
                                 
                                 
                                    nitrocellulose (indeholdende mere end 12,5 % nitrogen w/w)
                                 
                              
                                    c)
                                 
                                 
                                    nitroglycerin (undtagen når den er emballeret/klargjort i individuelle medicindoser), bortset fra hvis den indgår i forbindelser eller blandinger med de »energimaterialer«, som er nævnt i ML8.a, eller pulveriserede metaller, der er nævnt i ML8.c på Den Europæiske Unions fælles liste over militært udstyr
                                 
                              
                                    d)
                                 
                                 
                                    nitroglycol
                                 
                              
                                    e)
                                 
                                 
                                    pentaerythritoltetranitrat (PETN)
                                 
                              
                                    f)
                                 
                                 
                                    picrylchlorid
                                 
                              
                                    g)
                                 
                                 
                                    2,4,6-trinitrotoluen (TNT)
                                 
                              
                     
                        4.   
                        Udgangsstoffer til eksplosivstoffer:
                        
                                    a)
                                 
                                 
                                    ammoniumnitrat
                                 
                              
                                    b)
                                 
                                 
                                    kaliumnitrat
                                 
                              
                                    c)
                                 
                                 
                                    natriumklorat
                                 
                              
                                    d)
                                 
                                 
                                    salpetersyre
                                 
                              
                                    e)
                                 
                                 
                                    svovlsyre.
                                 
                              
                  
               «